Marie Sneve Martinussen

Marie Sneve Martinussen (født 1985) er en norsk politiker og musiker som fra juli 2023 er fungerende leder i Rødt. Hun hadde til da vært nestleder under Bjørnar Moxnes sia 2012. Hun er stortingsrepresentant for Akershus der hun sitter i finanskomitéen. Martinussen har tidligere arbeidd som rådgiver i Miljødirektoratet.

Hun er utdanna samfunnsøkonom.

Bakgrunn
Sneve Martinussen er oppvokst på Sandnes i Sør-Varanger, ved det gamle gruvesamfunnet Bjørnevatn ved Kirkenes.

Hun er barnebarnet til partisanen Håkon Sneve.

Politiker
Sneve Martinussen blei først politisk engasjert gjennom miljøbevegelsen, blant annet som russlandssekretær i Natur og Ungdom. I 2008 blei hun og seks andre medlemmer av organisasjonen anholdt av russiske immigrasjonsmyndigheter under en fredelig aksjon i Apatity. Ungdommene, som mente de hadde tillatelse til markeringa, satt i flere lange avhør og blei bøtelagt. 

Ved stortingsvalget i 2009 stod Martinussen på andreplass på Rødts liste i Finnmark. I 2010 blei hun valgt inn i partiets arbeidsutvalg. 

Ved stortingsvalget i 2021 stilte hun som førstekandidat på Rødts liste i Akershus og kom inn på direktemandat som Rødts første representant fra fylket noensinne med 3,9 % av stemmene.

Nestleder og fungerende leder i Rødt
På landsmøtet i mai 2012 blei Martinussen valgt til nestleder sammen med Marielle Leraand. Som politiker har Martinussen særlig vært opptatt av å bekjempe økonomiske forskjeller. Hun har også vært partiets talsperson i kulturpolitiske og finanspolitiske spørsmål.

Under si tid som nestleder har hun også vært festivalsjef og frontfigur for Rødts festival Popvenstre, som blander kultur og politikk. Hun overtok som leder i Rødt i juli 2023 da Bjørnar Moxnes trakk seg som leder etter mediestorm og kritikk i forbindelse med tyveri av solbriller fra en butikk på Gardermoen.

Stortingskomiteer 
 2021–2025: Medlem av Finanskomiteen

Musiker
Martinussen spilte tidligere bass i bandet Making Marks, opprinnelig Mylittlepony. Hun har medvirka på følgende utgivelser:

Album
A Thousand Half-Truths, Fika Recordings 2014 

Singler
Ticket Machine, Fika Recordings 2012
Barcodes, Fika Recordings 2013
Uten en tråd, Snertingdal Records 2013

Referanser

Eksterne lenker 
 
 
 

Rødts ledere
Norske bassister
Personer fra Sør-Varanger kommune
Stortingsrepresentanter 2021–2025
Stortingsrepresentanter for Akershus
Stortingsrepresentanter fra Rødt